Sewes in Hongkong: Fidji weer Blitsbokke se tier(Foto: Springbokke Sevens/Twitter) Dit was die soveelste keer die geval van só naby maar weer te ver vir die Blitsbokke in Wêreldrugby se sewestoernooi in Hongkong. Die Blitsbokke, wat nog nooit daarin kon slaag om Fidji in dié toernooi te klop nie, het met 7-10 in Sondagoggend se kwarteindrondte teen Fidji vasgeval. Bygesê, Fidji het die Hongkong-toernooi reeds 19 keer gewen. Die Blitsbokke was met 7-0 voor nadat Shaun Williams ŉ drie gedruk het, maar met een van hul groot staatmakers, Ryan Oosthuizen, wat die veld met ŉ besering verlaat het, kon hulle nie daarin slaag om hul voorsprong te verdedig nie. Die Blitsbokke het gekeer en aangeval so al as wat hulle kan, maar ŉ skewe ingooi in ŉ lynstaan en obstruksie op die aanval het hul planne beduiwel. Die Blitsbokke sal om 08:20 in ŉ uitspeelwedstryd om die vyfde plek teen Amerika te staan kom. Die Amerikaners is in die kwarteindrondte met 21-10 deur Brittanje gklop. Die Britte kom in die kwarteindrondte teen Fidji te staan. In die ander halfeindstryd speel Nieu-Seeland, wat Argentinië met 24-10 geklop het, teen Frankryk, wat diep moes delf voordat hulle ŉ begeesterde Spanje met 19-14 kon klop. Puntemakers: Fidji 10 (5): Drieë: Iowane Teba, Napolioni Bolaca en Shaun Williams. Doelskop: Ricardo Duarttee. Uitslae van die kwarteindstryde: Fidji 10, Suid-Afrika 7; Nieu-Seeland 24, Argentinië 10; Frankryk 19, Spanje 14; Brittanje 21, Amerika 10.